La influencia comercial de la Republica de Chenova en la Mediterrania occidental tenió como conseqüencia lingüistica que en occitán, catalán y atras luengas entrás un vocabulario d'orichen ligurián ligau a l'actividat nautica y los productos comercials maritimos. Son palabras occitanas que plegoron dende lo chenovés carena, libanum, nauchier, aman, y dimpués podeban plegar dica lo catalán. Bell italianismo en aragonés como anchova, carena o churma se remontan a estos tiempos de supremacía comercial chenovesa a traviés de cadenas de transmisión de palabras entre lo ligurián y lo catalán.